|  |  |  |  |  |
| --- | --- | --- | --- | --- |
|

|  |  |
| --- | --- |
| Datum: | 28.05.2013. |
| Broj: | ZOP-ELB-50/13. |

***P R A V I L N I K A******O ZAŠTITI OD POŽARA******za*** ***OSNOVNA ŠKOLA IVAN GORAN KOVAČIĆ ŠTITAR******Štitar, Školska 23*** **DIREKTOR:** **mr.sig. VINKO BIJUKOVIĆ** |
|  |

***OSNOVNA ŠKOLA IVAN GORAN KOVAČIĆ ŠTITAR***

***Štitar, Školska 23***

***P R A V I L N I K***

***O ZAŠTITI OD POŽARA***

Štitar, 12.06.2013.

Na temelju članka 21. Zakona o zaštiti od požara (Narodne novine broj 92/10) a u svezi s člankom 3. Pravilnika o sadržaju općeg akta iz područja zaštite od požara (Narodne novine broj 116/11), temeljem članka 181. Statuta, ***Školski odbor*** ***OSNOVNE ŠKOLE IVAN GORAN KOVAČIĆ ŠTITAR, Štitar, Školska 23*** (u tekstu koji slijedi ***OSNOVNA ŠKOLA IVAN GORAN KOVAČIĆ ŠTITAR***), sa sjednice održane 12.6.2013. donosi:

**PRAVILNIK O ZAŠTITI OD POŽARA**

**I/ TEMELJNE ODREDBE**

**Članak 1.**

Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.

**Članak 2.**

Ovim Pravilnikom razrađuju se pojedine odredbe Zakona o zaštiti od požara (u daljnjem tekstu: Zakon), propisa donesenih na temelju Zakona, kao i drugih zakona i propisa čijim se pojedinim odredbama uređuju pitanja od značaja za sprječavanje požara i drugih nesreća te gubitak ili oštećenje sredstava za rad i zaštita života i zdravlja ljudi.

Radni i pomoćni prostori ***OSNOVNE ŠKOLE IVAN GORAN KOVAČIĆ ŠTITAR***, razvrstavaju se u IVkategoriju ugroženosti od požara; sukladno rješenju br. 511-15-45/18-UP/I-273/1995. od 26.09.1995., MUP-a Policijska uprava Vukovarsko-srijemska.

Pravilnikom zaštite od požara utvrđuju se mjere zaštite od požara na građevinama i prostorima koji se nalaze na lokaciji u Štitaru, Školska 23.

**Članak 3.**

Ovim Pravilnikom uređuju se:

- temeljne odredbe u svezi provedbe i unapređivanja zaštite od požara,

- ustrojstvo i način rada službe zaštite od požara,

- broj, naziv radnog mjesta i stručna sprema osoba zaduženih za obavljanje poslova zaštite od požara i unapređenje stanja zaštite od požara,

- obveze i odgovornosti vezano uz provedbu mjera zaštite od požara,

- obveze i odgovornosti osoba s posebnim ovlastima i odgovornostima u provedbi mjera zaštite od požara,

- način obavljanja unutarnje kontrole provedbe mjera zaštite od požara, te ovlaštenja, obveze i odgovornosti za obavljanje unutarnje kontrole,

- način upoznavanja djelatnika s opasnostima i općim mjerama zaštite od požara na radnom mjestu prilikom stupanja na rad ili promjene radnog mjesta, odnosno prije obavljanja određenih radova i radnji od strane drugih osoba, te vođenja evidencije o tome,

- način osposobljavanja djelatnika za rukovanje priručnom opremom i sredstvima za dojavu i gašenje početnih požara, periodične provjere znanja i vođenja evidencije o tome,

- način osposobljavanja djelatnika za rad na radnim mjestima s povećanim opasnostima za nastanak i moguće posljedice od požara ili tehnološke eksplozije, prije stupanja na rad, periodične provjere znanja i vođenja evidencije o tome,

- službe i osobe zadužene za održavanje u ispravnom stanju opreme i sredstava za dojavu i gašenje požara sa opisom zaduženja,

- službe i osobe zadužene za održavanje u ispravnom stanju sustava za upravljanje i nadziranje sigurnog odvijanja tehnološkog procesa, te drugih instalacija i uređaja čija neispravnost može prouzročiti požar i tehnološku eksploziju,

- službe i osobe zadužene za razradu postupaka i poduzimanje odgovarajućih organizacijskih i tehničkih mjera zaštite od požara u slučajevima privremenog povećanog požarnog rizika,

- kretanje i ponašanje na prostorima ugroženim od požara ili tehnološke eksplozije,

- ustrojstvo motrenja, javljanja i uzbunjivanja o opasnostima od požara,

- mjere zabrane i ograničenja iz zaštite od požara te prostorije i prostori na koje se one odnose,

- postupanje djelatnika u slučaju nastanka požara,

- druge mjere zaštite od požara sukladno vlastitim planovima i potrebama,

‑ prijelazne i završne odredbe.

**Članak 4.**

Sastavni dio ovog Pravilnika su i sljedeći prilozi:

PRILOG I

- rješenje o razvrstavanju u kategoriju ugroženosti od požara;

PRILOG II

‑ raspored vatrogasnih aparata;

PRILOG III

‑ plan i program održavanja redovitih pregleda vatrogasnih aparata;

PRILOG IV

- drugi provedbeni planovi zaštite od požara (Plan evakuacije).

**Članak 5.**

Projektna dokumentacija, razne analize, nalazi i mišljenja, uvjerenja, svjedodžbe, upisnici i druge isprave iz područja zaštite od požara pohranjuju se u zbirku isprava.

Isprave iz stavka 1. ovog članka pohranjuju se i čuvaju u tajništvu.

**Članak 6.**

Sustav zaštite od požara i tehnoloških eksplozija obuhvaća norme ponašanja radnika i trećih osoba za vrijeme rada, kretanja i zadržavanja u građevinama i na prostoru ***OSNOVNE ŠKOLE IVAN GORAN KOVAČIĆ ŠTITAR***, kao i tehničke normative, norme i upute u svezi građevina, pogona i drugih sredstava rada i uređaja za dojavu i gašenje požara.

Zaštita od požara obuhvaća skup mjera i radnji, normativne, upravne, organizacijske, tehničke, obrazovne, propagandne naravi utvrđene Zakonom, podzakonskim aktima, odlukama tijela jedinica lokalne uprave i samouprave i ovim Pravilnikom, čijim se izborom i primjenom postiže veći stupanj zaštite od požara.

**Članak 7.**

Svaki radnik dužan je provoditi mjere zaštite od požara na svom radnom mjestu i mjestu rada na način kako je utvrđeno Zakonom, podzakonskim aktima, odlukama tijela jedinica lokalne uprave i samouprave, ovim Pravilnikom i drugim posebnim u putama, upozorenjima i/ili zabranama.

Obveze provođenja mjera zaštite od požara utvrđene stavkom 1. ovog članka odnose se na sve osobe koje se po bilo kojoj osnovi nalaze u ***OSNOVNOJ ŠKOLI IVAN GORAN KOVAČIĆ ŠTITAR*** radi privremenog ili povremenog obavljanja posla te radi obavljanja posla po posebnom ugovoru.

Radnici drugih poduzeća koji obavljaju određene radove za ***OSNOVNU ŠKOLU IVAN GORAN KOVAČIĆ ŠTITAR*** u njezinim prostorijama i prostorima dužni su provoditi mjere zaštite od požara prilikom obavljanja tih radnji i držati se naredbi i naputaka ***Odgovorne osobe za zaštitu od požara***.

**II/ USTROJSTVO I NAČIN SLUŽBE ZAŠTITE OD POŽARA**

**Članak 8.**

Zakonom o zaštiti od požara (članak 20. stavak 5) u ***OSNOVNOJ ŠKOLI IVAN GORAN KOVAČIĆ ŠTITAR,*** za poslove zaštite od požara zadužena je ***Odgovorna osoba za zaštitu od požara***.

**Članak 9.**

Poslove odgovorne osobe za zaštitu od požara može obavljati osoba koja ima najmanje zvanje vatrogasac ili završeno srednjoškolsko obrazovanje u programu gimnazije ili srednjoškolsko strukovno obrazovanje u četverogodišnjem trajanju, te položen stručni ispit.

**Članak 10.**

Posebne obveze ***Odgovorne osobe za zaštitu od požara*** su:

‑ udaljiti svakog radnika koji pri obavljanju poslova ne provodi ili ne primjenjuje mjere zaštite od požara;

‑ u slučaju neizravne opasnosti za nastanak požara s ***Ravnateljem*** dogovoriti otklanjanje opasnosti odnosno nedostataka, ili ako se to ne može, dogovoriti se o privremenom prekidu rada dok te opasnosti postoje;

‑ izvjestiti ***Ravnatelja*** o svakom nastalom požaru ili mogućoj opasnosti za nastanak i širenje požara;

- vodi brigu o potrebi postavljanja odgovarajuće opreme i sredstava za gašenje požara na pojedinim radnim mjestima, kao i o njihovoj ispravnosti, redovitosti njihova pregleda i ispitivanja u propisanim vremenskim rokovima;

- vodi brigu o osposobljavanju radnika iz zaštite od požara;

- vodi brigu o potrebi postavljanja znakova sigurnosti (zabrana, upozorenja, obveza i informacija) u prostorima ***OSNOVNE ŠKOLE IVAN GORAN KOVAČIĆ ŠTITAR*** i njihovoj ispravnosti i uočljivosti.

**III/ MJERE ZAŠTITE OD POŽARA**

**Članak 11.**

U cilju otklanjanja uzroka nastajanja požara, spašavanja ljudi i imovine ugroženih požarom u građevinama, građevinskim dijelovima kao i na prostorima oko njih, i ostalim prostorima, razvrstanih u IV kategoriju ugroženosti, primjenjuju se mjere zaštite od požara koje se odnose na:

‑ projektiranje i izvođenje radova na adaptaciji i/ili rekonstrukciji na postojećim građevinama i građevinskim dijelovima, odnosno projektiranje i izgradnju novih građevina i građevinskih dijelova, kao i izgradnju privremenih, te ugradnju uređaja i opreme u njima;

- izvođenje i održavanje raznih instalacija (elektroinstalacija, plinskih, gromobranskih, ventilacijskih, toplinskih, kanalizacijskih, za transport tekućina i sl.) tako da ne predstavljaju opasnost od požara;

‑ skladištenje i čuvanje zapaljivih tekućina i plinova, eksplozivnih, otrovnih i drugih opasnih tvari u za to izgrađenim građevinama ili na prostorima;

‑ postavljanje upozorenja, uputa, informacija i oznaka zabrana (o pušenju, unošenju otvorene vatre, zavarivanju i sl.);

‑ održavanje čistoće u građevinama i njihovim dijelovima, odnosno uklanjanje otpadaka i drugih zapaljivih tvari, na za to određena mjesta;

- označavanje i održavanje ulaza, izlaza, prolaza i protupožarnih putova unutar građevina i prostora oko njih za prilaz, odnosno prolaz vatrogasnih vozila;

- uporabu uređaja za grijanje i njihovo održavanje, kao i druge mjere zavisno od postojećih opasnosti;

‑ opskrbljenost građevina i građevinskih dijelova hidrantima, vatrogasnim aparatima i drugom propisanom opremom i uređajima za gašenje požara.

**Članak 12.**

Prilikom određivanja mjera zaštite od požara koriste se postojeći zakonski i tehnički propisi i mjere zaštite (osnovne mjere zaštite od požara), a ostale mjere zaštite od požara reguliraju se ovim Pravilnikom kojim se propisuju posebne mjere zaštite od požara.

***1. Osnovne mjere zaštite od požara***

**Članak 13.**

Pod osnovnim mjerama zaštite od požara prema ovom Pravilniku smatraju se građevinske mjere zaštite od požara, mjere zaštite od požara na plinskim i električnim uređajima i instalacijama, mjere zaštite od požara na gromobranskim instalacijama, te mjere zaštite od požara na instalacijama ventilacije i grijanja i dr.

 **1.1. Građevinske mjere zaštite od požara**

**Članak 14.**

Pod građevinskim mjerama zaštite od požara smatra se svaka građevinska aktivnost prilikom adaptacije i/ili rekonstrukcije ili gradnje čiji je cilj:

‑ zaštita radnika i osoba koje se nalaze u građevini i građevinskim dijelovima,

‑ sprečavanje širenja požara ‑ lokaliziranje (prvenstveno izvan područja građevine i njenih dijelova),

‑ očuvanje vrijednosti i dobara u građevini i građevinskim dijelovima,

‑ očuvanje same građevine i njenih dijelova.

**Članak 15.**

Građevinske mjere zaštite od požara treba provoditi prilikom adaptacije i/ili rekonstrukcije ili gradnje nove građevine ili dijela građevine.

**Članak 16.**

Građevinske mjere zaštite od požara sastoje se i od pregleda postojećeg stanja građevine i njenih dijelova, materijala i konstrukcije u određenim rokovima, te izvođenje građevinskih radova po dokumentaciji za koju je dana suglasnost.

**1.1.1. Vatrogasni pristupi**

**Članak 17.**

Vatrogasni pristupi su čvrste površine koje svojim parametrima (širina, radijus, nosivost i dr.) omogućavaju da vatrogasna i spasilačka vozila s opremom dođu do ugroženih građevina radi spašavanja ljudi i gašenja požara.

Vatrogasni pristupi izvode se tako da omogućavaju kretanje vatrogasnih vozila vožnjom unaprijed i da podnose osovinski pritisak od 100 kN.

Vatrogasni pristupi moraju biti:

- vidljivo označeni sukladno hrvatskim normama,

- stalno prohodni u svojoj punoj širini.

Vatrogasni pristupi projektiraju se i izvode prema Pravilniku o uvjetima za vatrogasne pristupe (Narodne novine broj 35/94, 55/94 i 142/03)

 **1.1.2. Izlazi i izlazni putovi**

**Članak 18.**

Cjelokupan prostor na hodnicima, stubištima i drugim evakuacijskim putovima mora uvijek biti slobodan i nezakrčen.

Nagazna površina na izlazima i izlaznim putovima ne smije imati nikakva mehanička oštećenja, napuknuća te ne smije biti neravna niti imati nagle promjene visina.

Podne obloge, tepisi, tepisoni kao i mobilni prekrivači moraju biti izrađeni od samogasivog materijala i dobro pričvršćeni na podlogu. Oštećeni dijelovi podnih obloga moraju se u cijelosti zamijeniti.

**Članak 19.**

Na izlazima i izlaznim putovima namijenjenim za evakuaciju, smjer izlaza mora biti vidljivo označen natpisom i strijelicom (standardnim simbolima) tako da su vidljivi i danju i noću.

Osvjetljenje oznaka za evakuaciju može zamijeniti i izrada tih oznaka na flourescentnoj podlozi.

Plan evakuacije i spašavanja radnika i ostalih osoba određeno je Zakonom o zaštiti na radu (članak 60. i 61.; Narodne novine broj 59/96, 94/96, 114/03, 100/04, 86/08, 116/08, 75/09 i 143/12).

**Članak 20.**

Putovi evakuacije moraju biti izvedeni i smješteni tako da vode nezavisno na otvoren siguran prostor dovoljno prostran da se osobama koje sudjeluju u evakuaciji omogući odmicanje od građevine te brzo i sigurno napuštanje tog prostora.

Najveća dužina puta evakuacije osoba do sigurnog prostora može iznositi 50 m u prizemnim i 30 m u katnim objektima.

Vrata na putovima evakuacije moraju biti izvedena tako da se mogu otvarati u namjeravanom smjeru evakuacije.

Rukohvati i ograde na stubištu moraju biti stabilno pričvršćeni za konstrukciju građevine.

 **1.1.3. Otvori u zidovima**

**Članak 21.**

Sva vrata u građevini ili građevinskom dijelu moraju se lako zatvarati i otvarati.

Sva vrata se moraju otvarati u smjeru izlaska (evakuacije) a na vratima se ne smije mijenjati smjer otvaranja niti se smiju privremeno ili stalno ukloniti.

Ako su vrata ostakljena, staklo na njima ne smije biti napuknuto ili razbijeno.

**Članak 22.**

Prozori predviđeni za otvaranje moraju se lako otvarati i zatvarati s poda (ventus ili sličnim uređajima).

Prozorska stakla ne smiju biti napuknuta ili razbijena.

 **1.1.4. Zidovi, stupovi i stropovi**

**Članak 23.**

Sve preinake na zidovima mogu se obavljati samo na temelju dobivene suglasnosti na tehničku dokumentaciju od nadležne inspekcije kada se radi o rekonstrukciji ili gradnji nove građevine za koju treba odgovarajući upravni akt o dozvoli građenja ili suglasnosti ***Odgovorne osobe za zaštitu od požara*** za ostale slučajeve.

Oštećenje na zidovima (pukotine, otpadanje) potrebno je popraviti. Popravak je potrebno izvršiti materijalom istih protupožarnih karakteristika kao i prijašnji.

U blizini zidova ili pregrada od gorivog materijala ne smiju se postavljati naprave za zagrijavanje niti drugi izvori topline.

**Članak 24.**

Ukupna otpornost građevine i požarna otpornost pojedinih građevinskih konstrukcija utvrđuje se HRN U. J1.240, HRN DIN 4102 i EUROCODU.

Požarni zidovi namijenjeni su sprečavanju širenja požara iz jedne prostorije u drugu.

Požarni zidovi se izgrađuju od negorivog materijala i moraju imati određeni stupanj vatrootpornosti. Otvori u požarnim zidovima smanjuju njihovu vatrootpornost.

Zaštitne obloge požarnih zidova trebaju cijelom površinom prekrivati zid, ne smiju imati oštećenja, pukotine i odvajati se od zida.

U požarnim zidovima ne smiju se ostavljati nezaštićeno naknadno probijeni otvori. Ako se kroz njih provodi instalacija ili sl., treba otvor zatvoriti odgovarajućim vatrootpornim materijalom.

U požarnim zidovima ne smiju se naknadno činiti oslabljenja kako im se ne bi mjestimično smanjila otpornost na požar (smanjenje debljine zida).

**Članak 25.**

Zaštitni premazi, ako su se počeli ljuštiti ili otpadati, trebaju se obnoviti.

Premazi se ne smiju stavljati na stare premaze već se površina mora prije očistiti.

Pregled zidova i stupova mora se obavljati barem jedanput u godini, požarnih zidova svakih šest mjeseci, a mjesta prolaza instalacija kroz požarne zidove svaka tri mjeseca.

**Članak 26.**

Za drvene međukatne konstrukcije sa zaštitnom oblogom i premazom protiv gorenja, potrebno je kontrolirati stanje obloge. Takva obloga ne smije se djelomično uklanjati radi ovješenja uređaja, rasvjetnih tijela i sl., kao i radi provođenja instalacija.

Kod međukatnih konstrukcija koje imaju veću otpornost na požar (namjena im je sprečavanje širenja požara po vertikali) ne smiju se ostavljati nezaštićeni otvori. U takvom slučaju svi se međuprostori moraju brtviti odgovarajućim vatrootpornim materijalom.

Na stropove evakuacijskih putova ne smiju se postavljati dekoracije i gorive obloge ili izrađivati spušteni stropovi s gorivim oblogama.

Zaštitne obloge i premazi moraju cijelom površinom prekrivati strop, ne smiju imati oštećenja, pukotine, i biti odvijeni od stropne površine.

Sve stropove, odnosno, međukatne konstrukcije treba pregledavati jedanput godišnje, a obloge kod stropova međukatnih konstrukcija čija je svrha sprečavanje širenje požara po vertikali, svakih šest mjeseci.

**Članak 27.**

Svi podovi bez obzira na kakvu su međukatnu konstrukciju postavljeni ne smiju imati nezaštićene otvore. Svaki otvor ili oštećenje u podu radi izvođenja bilo kakvih radova mora se odmah dovesti u prijašnje stanje. Otvori za provođenje instalacija moraju biti zabrtvljeni vatrootpornim materijalom.

Pregled podova obavlja se jedanput godišnje, a poklopki otvora i eventualnih otvora svakih šest mjeseci.

**1.1.5. Pokrovi i krovišta**

**Članak 28.**

Pri izgradnji ili rekonstrukciji krovišta mora se provoditi sljedeće:

- krovišta u pravilu trebaju biti puna, izvedena od negorivog materijala;

- gorive materijale na krovištu potrebno je koristiti u minimalnim količinama;

‑ krovište mora pratiti požarni sektor tako da se njime ne može proširiti požar iz jednog sektora u drugi; radi toga treba se izvesti na granici požarnih sektora produžetke požarnih zidova iznad krovišta ili s obje strane granice sektora izvesti potpuno negoriv dio krovišta;

‑ konstrukcija krovišta mora imati optimalnu otpornost protiv požara a najmanje 30 min, što se kod neotpornih konstrukcija postiže protupožarnim premazima.

**Članak 29.**

Krovni pokrivači moraju biti neoštećeni (bez mehaničkih oštećenja).

Ako je krovište izvedeno s određenom otpornosti protiv požara, nosive krovne konstrukcije i pokrivači ne smiju se popravljati s gorivim materijalom.

U prostoru tavana ne smiju se ostavljati niti držati nikakvi gorivi materijali niti predmeti koji mogu uzrokovati požar.

Na sve dijelove ravnih krovišta mora biti omogućen pristup barem jednim metalnim penjalicama.

 **1.1.6. Dimnjaci**

**Članak 30.**

Vratašca dimnjaka moraju se izvesti iz čvrstog i negorivog materijala, s okvirom koji mora biti dobro pripasan otvoru i bez mogućnosti propuštanja dima.

Vratašca se stavljaju u pravilu u podrumu i na tavanu. Pristup do vratašca mora uvijek biti slobodan.

Zidovi zidanih dimnjaka u tavanskim prostorijama ili potkrovlju i iznad njega moraju biti bez oštećenja (pukotina).

Pregled tavanskih prostora, te dimnjaka treba obaviti prije početka loženja i nakon završetka sezone loženja.

##### 1.1.7. Prometnice i prilazi

**Članak 31.**

 Pristupne ceste i požarni putovi moraju biti stalno održavani glede sposobnosti za promet vozila tako:

- da se na njima ne obavljaju nikakvi građevinski radovi dok nije osiguran drugi pristup do građevina,

- da nisu zakrčeni vozilima,

- da su opskrbljeni odgovarajućom signalizacijom i znakovima.

Potrebno je osigurati da je na prostoru oko građevina omogućen pristup nadzemnim ili podzemnim hidrantima.

**Članak 32.**

U cilju sprečavanja širenja i prenošenja požara s jedne građevine na drugu, te radi osiguranja mogućnosti intervencije u slučaju požara mora se osigurati slobodan prostor oko njih. Na tom prostoru ne smije se skladištiti privremeno odlagati različite predmete ili uređaje, parkirati i sl.

 **1.2. Mjere zaštite od požara na električnim instalacijama i uređajima**

**Članak 33.**

U glavnom razvodnom ormaru kao i u ostalim razvodnim ormarićima u pojedinim prostorijama moraju biti postavljene jednopolne sheme električnih instalacija sa svim potrebnim podacima.

**Članak 34.**

Za isključenje električne energije nakon završenog rada ili u slučaju hitne potrebe (požar i sl.) na odgovarajućim mjestima izvode se električne sklopke.

**Članak 35.**

Zabranjeno je upotrebljavati krpane, neispravne ili predimenzionirane električne osigurače kao i postavljati provizorne električne instalacije.

Topljivi osigurači i automatske sklopke moraju biti tako dimenzionirani da se vodovi ne mogu pregrijavati.

Kraj svakog osigurača i sklopke moraju se postaviti oznake kojem strujnom krugu pripada osigurač i sklopka.

Izmjenu električnih osigurača ili druge poslove na električnim instalacijama i uređajima mogu obavljati samo zaduženi i ovlašteni električari.

Zamjena osigurača mora se obavljati samo originalnim ulošcima.

Ispitivanje električne instalacije vrši se u rokovima sukladno Tehničkom propisu za niskonaponske električne instalacije (Narodne novine broj 5/10), a nađene nedostatke treba odmah ukloniti.

**Članak 36.**

Razvodni ormari moraju se izvesti tako da odgovaraju uvjetima koji vladaju u pojedinim prostorijama gdje su postavljeni.

Prostor oko razvodnih ormara mora uvijek biti slobodan. Razvodni ormari moraju biti zaključani kako bi se onemogućio pristup neovlaštenim osobama.

Razvodni ormari moraju biti tako izvedeni da pri isključenju električne energije ostanu uključena trošila za nužnu rasvjetu i napajanje urđaja za komunikacije (telefoni). Prilikom nestanka napona iz mreže, ta se trošila trebaju automatski napajati iz pomoćnog izvora.

**Članak 37.**

Električne instalacije i trošila moraju biti tako izvedeni i održavani da mjesta gdje se koriste ne predstavljaju opasnost od požara.

**Članak 38.**

O svakom obavljenom pregledu i ispitivanju električnih instalacija i uređaja ispitivač je dužan izdati pisani nalog iz kojeg će biti vidljivo koji su nedostaci prilikom pregleda utvrđeni i što se treba učiniti da se ukloni nedostatak glede zaštite od požara.

Električne instalacije i uređaji moraju se stalno održavati sukladno propisanim normama i odredbama propisa za određene elektro uređaje i instalacije.

**Članak 39.**

Za provedbu i kontrolu navedenih mjera odgovoran je ***Domar.***

#### **1.3. Mjere zaštite od požara na gromobranskim instalacijama**

**Članak 40.**

Na građevinama trebaju biti postavljene gromobranske instalacije sukladno tehničkim propisima o gromobranima.

Gromobranska instalacija mora biti izvedena, održavana i postavljena tako da se spriječi svaka mogučnost nastanka požara zbog atmosferskog pražnjenja.

O gromobranskoj instalaciji mora postojati tehnička dokumentacija.

**Članak 41.**

Pregled gromobranskih instalacija tijekom uporabe mora se obavljati:

- nakon svakog popravka,

- nakon svakog udara groma u građevinu ili instalaciju,

- u redovitim periodičkim razmacima, ovisno o vrsti građevine ili njenog građevinskog dijela.

O svakom pregledu mora se sastaviti zapisnik u koji se unose vrijednosti koje su utvrđene pregledom i mjerenjem i iz njega mora biti razvidno da li je instalacija ispravna i koje je popravke potrebno obaviti.

Ispitivanje gromobranske instalacije vrši se u rokovima sukladno Tehničkom propisu za sustave zaštite od djelovanja munje na građevinama (Narodne novine broj 87/08 i 33/10), a nađene nedostatke treba odmah ukloniti.

 **Članak 42.**

Za provedbu i kontrolu navedenih mjera odgovoran je ***Domar.***

**1.4. Mjere zaštite od požara na plinskim instalacijama i trošilima**

**Članak 43.**

Skladištenje, držanje i uporaba zapaljivih plinova obavlja se sukladno Zakonu o zapaljivim tekućinama i plinovima (Narodne novine broj 108/95 i 56/10), propisima donijetim na temelju zakona, tehničkim normama i uputama proizvođača.

**Članak 44.**

Rad s plinskom instalacijom mogu obavljati radnici koji su osposobljeni za rad na siguran način s plinom.

Ispitivanje plinskih instalacija mora se obaviti u roku i na način određen propisima i uputama proizvođača.

Ispitivanje nepropusnosti plinskih instalacija obavlje se prema članku 9. Zakona o zapaljivim tekućinama i plinovima (Narodne novine broj 108/95 i 56/10).

**Članak 45.**

Priključak plinske instalacije na distributivnu mrežu može se obavljati preko regulacijskog kompleta s brojilom.

Na glavnom dovodu mora postojati brzo zatvarajući ventil za isključenje cjelokupne instalacije plina.

Na svakom ogranku plinske mreže za dijelove ili cjelokupne građevine mora postojati na vanjskoj strani građevine zaporni ventil za isključenje plina u slučaju kvara ili požara.

Ispred svakog plinskog trošila pored zapornog organa na trošilu mora postojati poseban ventil za odvajanje plinskog trošila s razvodne plinske mreže u slučaju potrebe (popravak, isključivanje trošila na kraće ili duže vrijeme i sl.).

**Članak 46.**

Plinska instalacija mora biti obojana žutom bojom, radi lakšeg raspoznavanja.

Pristup do ventila za isključenje plinske instalacije mora uvijek biti slobodan i pristupačan.

Plinska instalacija mora biti zaštićena od korozije, prekomjernog zagrijavanja i svih drugih kemijskih i mehaničkih oštećenja.

**Članak 47.**

Svaki uočeni kvar na razvodnoj mreži, kontrolnim instrumentima, zapornim i regulacijskim armaturama, sigurnosnim elementima, trošilima i drugo, mora rukovatelj trošila i svaka druga osoba koja uoči kvar, odmah prijaviti neposrednom rukovoditelju i obustaviti rad s trošilom.

Održavanje i nadziranje ispravnosti može se povjetiti samo osposobljenim osobama tvtrke ili ovlaštenim tvtkama.

**Članak 48.**

Držanje i uporaba boca sa propan-butan plinom (UNP) dopušteno je sukladno Pravilniku o ukapljenom naftnom plinu (Narodne novine broj 117/07)

Boca se na potrošač priključuje preko regulatora tlaka i gumenog crijeva.

Čelična boca za plin, ventil boce, matica regulatora, brtva, regulator, gumeno crijevo i potrošač koriste se samo ako su ispravni.

Pristup do ventila za isključenje plinske instalacije mora uvijek biti slobodan i pristupačan.

**Članak 49.**

Prilikom svake izmjene boca s plinom mora se izvršiti kontrola nepropusnosti na svim spojevima, rastvorom sapunice.

**Članak 50.**

Za provedbu i kontrolu navedenih mjera odgovoran je ***Domar.***

**1.5. Mjere zaštite od požara u kotlovnici**

**Članak 51.**

U kotlovnici na vidnom mjestu mora biti izvješena shema djelovanja i uputstvo za rad i održavanje kotla i kotlovskih uređaja.

**Članak 52.**

Rad kotla i kotlovskog postrojenja je automatski, a osposobljeni djelatnici za održavanje vrše dnevni i tjedni nadzor.

Za vrijeme dnevnog i tjednog nadzora, djelatnici održavanja moraju se pridržavati ovih pravila:

‑ za vrijeme svog rada stalno i pažljivo nadzirati rad kotla i pomoćnih postrojenja,

‑ pridržavati se svih uputa za rad s kotlom prema uputama proizvođača kotla i ostalih uređaja,

‑ ne smiju smještati zapaljive tekućine i druge vatroopasne materije u prostorijama kotlovnice,

‑ ne smiju smještati papirnatu, plasičnu i drvenu ambalažu u prostoriji kotlovnice ili drugi zapaljivi materijal ili predmete,

‑ ne smiju prati ili čistiti kotlove ili druge uređaje za vrijeme rada sa lako zapaljivim tekućinama.

**Članak 53.**

Svaki primjećeni kvar na kotlu ili kontrolnim instrumentima, mora se odmah ukloniti po stručnim osobama.

Naročitu brigu treba voditi o pravilnom radu automatike za loženje, kao i o sigurnosnim organima.

U kotlovnici mora uvijek vladati red i urednost.

**Članak 54.**

Na ulaznim vratima kotlovnice mora se istaknuti naziv i zabrane ulaza neovlaštenim osobama.

**Članak 55.**

Za provedbu i kontrolu navedenih mjera odgovoran je ***Domar.***

 **1.6. Mjere zaštite od požara na spremnicima zapaljivih tekućina**

**Članak 56.**

Skladištenje, držanje i uporaba zapaljivih tekućina obavlja se sukladno Zakonu o zapaljivim tekućinama i plinovima (Narodne novine broj 108/95 i 56/10) i Pravilnika o zapaljivim tekućinama (Narodne novine broj 54/99).

**Članak 57.**

Uz spremnike raspoređen je propisan broj prijevoznih i ručnih vatrogasnih aparata za gašenje požara klase A,B,C. Moraju se postaviti upijajuća sredstva za otklanjanje razlivenih zapaljivih tekućina (suhi pijesak). Postavljena oprema se svakodnevno kontrolira.

**Članak 58.**

Prilikom izvođenja radova na spremniku (zbog kontrole, popravaka, zavarivanja, baždarenja i sl.), mora se strogo voditi računa da nema zapaljivih para, pojava iskre i eksplozija. Kod unutarnjih radova mora se najprije dobro oprati spremnik, izventilirati ga kako bi se onemogućila svaka opasnost od moguće eksplozije. Za rasvjetu unutar spremnika koristiti prijenosne električne svjetiljke sa sniženim naponom (24 V), naročito zaštićene žarulje, kao i električna instalacija koja je predviđena za rad u prostorijama s eksplozivnom smjesom, s tim da se prethodno utvrdi da takve opasne smjese ne postoje.

Gore navedeni radovi izvode se prema odredbama Pravilnika o tehničkim normativima za zaštitu od požara i eksplozije pri čišćenju posuda za zapaljive tekućine (Narodne novine broj 44/83 i 60/86).

**Članak 59.**

Za sprečavanje skupljanja statičkog elektriciteta pri punjenju, odnosno pražnjenju autocisterne, dovodne cijevi moraju se uzemljiti. Na kraju kabela koji služi za uzemljenje mora se postaviti izolirana ručica s ugrađenom sklopkom, kojoj se nepokretni dio spaja s pokretnim dijelom tek nakon što se kabel priključi na cisternu.

Sklopka i utikač za kabel moraju biti u protueksplozijskoj zaštićenoj izvedbi (“Ex”).

**Članak 60.**

Za provedbu i kontrolu navedenih mjera odgovoran je ***Domar.***

**1.7. Mjere zaštite od požara u školskoj kuhinji**

**Članak 61.**

U prostoru za pripremu namirnica (školska kuhinja) potrebno je redoviti održavati čistoću i paziti na odlaganje, spremanje i korištenje pripravaka za hranu.

Potrebno je osigurati dostupnost sredstvima za dojavu i gašenje požara (ručni i prijenosni vatrogasni aparati, hidranti i sl.) koja moraju biti uvijek vidljiva i lako dostupna.

**Članak 62.**

Za provedbu i kontrolu navedenih mjera odgovoran je ***Kuhar.***

**1.8. Mjere zaštite od požara u učionicama, administrativnim i drugim pomoćnim prostorijama**

**Članak 63.**

U učionicama, uredskim i drugim pomoćnim prostorijama moraju se primjenjivati ove mjere zaštite od požara:

- zagrijavanje učionica, uredskih i pomoćnih prostorija provoditi isključivo radijatorima centralnog grijanja ili, prema potrebi, priznatim uređajima i aparatima za zagrijavanje prostorija;

- hodnik se mora održavati slobodan i nezakrčen, da bi bio u svakom momentu prolaz ljudi slobodan;

- čišćenje podova ili drugih predmeta ne smije se vršiti sa lakozapaljivim tekućinama, nego samo s prikladnim nezapaljivim preparatom;

- unošenje lakozapaljivih tekućina u uredske i druge pomoćne prostorije je zabranjeno;

- onemogućiti upotrebu bilo kakvih električnih rešoa i peći, sa otvorenim spiralama;

- ne odbacivati goruće i tinjajuće otpatke ili žigice u košare za papir, kao i iza stolova, ormara i drugih upaljivih predmeta.

**Članak 64.**

Nakon završenog rada u učionicama, uredskim i pomoćnim prostorijama, čistačica ili druga osoba, koja zadnja iz njih izlazi mora provoditi sljedeće mjere zaštite od požara:

- otpadni papir i smeće odnijeti iz prostorije na određeno mjesto, pa u tu svrhu čistačice moraju imati na raspolaganju limene posude sa poklopcem;

- pomoću prekidača isključiti električnu struju u prostorijama i to za osvjetljenje, za priključak za električna trošila, kao što su računala, osim posebno označenih stalno uključenih trošila;

- zatvoriti glavna ulazna vrata ili vrata na hodniku.

***2. Ostale mjere zaštite od požara***

**Članak 65.**

Pušenje je zabranjeno u svim ustanovama koje obavljaju djelatnost odgoja i obrazovanja (članak 13. Zakona o ograničavanju uporabe duhanskih proizvoda (Narodne novine broj 125/08, 55/09 i 119/09)).

**Članak 66.**

Zapaljive tekućine ne smiju se bacati ili ispuštati u odvodnu kanalizacijsku mrežu.

Lakozapaljive tekućine ne smiju se upotrebljavati za odmašćivanje, pranje i čišćenje predmeta.

**Članak 67.**

Rad s otvorenim plamenom (aparatima za zavarivanje, rezanje i lemljenje) može se obavljati u prostorijama građevine ili drugim prostorima tek nakon pisanog odobrenja i naređenih mjera koje se moraju poduzeti prije toga.

**Članak 68.**

Prilikom izgradnje građevina, rekonstrukciji građevina, nabavke novih materijala, uređaja, aparata, instalacija i sl. mora se voditi računa da se dobiju odgovarajuća odobrenja, dozvole i suglasnosti nadležne inspekcije.

**Članak 69.**

Uporaba izgrađene ili rekonstruirane građevine, nabavljenog uređaja ili postrojenja i instalacija, može se dozvoliti samo ako su prethodno pribavljena službena odobrenja od nadležnih organa (uporabna dozvola).

**Članak 70.**

Prilikom nabavke strojeva i uređaja za rad mora se obvezno pribaviti tehnička dokumentacija, atesti, garancije, uputstva i dr. Atesti, tehnička dokumentacija, garancije i dr. moraju se čuvati na određenom mjestu sa drugom dokumentacijom, kao trajni dokumenti.

**Članak 71.**

Za sve izvedene instalacije (vodovod i kanalizacija, hidrantska mreža, plinske instalacije, sve električne instalacije, gromobrane i dr.), u adaptiranim, rekonstruiranim i novo izgrađenim građevinama moraju se pribaviti dokumenti o njihovoj ispravnosti (atesti, zapisnici, izvještaji, protokoli o ispitivanju i sl.), a u skladu svih propisanih pravila za pojedine instalacije.

Navedena dokumentacija mora se čuvati na jednom mjestu sa ostalom dokumentacijom građevine, kao trajni dokumenti.

## IV/ USTROJSTVO I NAČIN OBAVLJANJA UNUTARNJE KONTROLE PROVEDBE MJERA ZAŠTITE OD POŽARA, TE OVLAŠTENJA, OBVEZE I ODGOVORNOSTI ZA OBAVLJANJE UNUTARNJE KONTROLE

 **1. Obveze *Odgovorne osobe za zaštitu od požara***

**Članak 72.**

***Odgovorna osoba za zaštitu od požara*** kao odgovorna osoba za zaštitu od požara je osnovni organizator i nositelj cjelokupnih poslova iz područja zaštite od požara na svim građevinama, građevinskim dijelovima i prostoru ***OSNOVNE ŠKOLE IVAN GORAN KOVAČIĆ ŠTITAR*** i na svim radnim mjestima.

Radi unapređivanja zaštite od požara i povećanje sigurnosti imovine u ***OSNOVNOJ ŠKOLI IVAN GORAN KOVAČIĆ ŠTITAR, Odgovorna osoba za zaštitu od požara*** savjetuje ***Ravnatelja*** glede potrebitih financijskih ulaganja u cilju provedbe mjera zaštite od požara propisanih zakonom, podzakonskim aktima, prihvaćenim pravilima tehničke prakse.

***Odgovorna osoba za zaštitu od požara*** sudjeluje u programu osposobljavanja i obuke radnika za rukovanje opremom i sredstvima za gašenje požara, organizira osposobljavanje i obuku, te vodi evidenciju o tome.

**Članak 73.**

***Odgovorna osoba za zaštitu od požara*** pri obavljanju kontrole i nadzora nad provedbom mjera zaštite od požara i eksplozija, neposredno priopćava rezultate ***Ravnatelju*** i unosi ih u redovna tromjesečna izvješća.

***Odgovorna osoba za zaštitu od požara*** surađuje s drugim poduzećima, znanstvenim institucijama, profesionalnim i dobrovoljnim vatrogasnim postrojbama i nadležnim inspekcijama radi unapređivanja zaštite od požara u ***OSNOVNOJ ŠKOLI IVAN GORAN KOVAČIĆ ŠTITAR.***

**Članak 74.**

Kad ***Odgovorna osoba za zaštitu od požara*** utvrdi da pojedini prostor, dio građevine ili građevina ne zadovoljava sigurnosne uvjete glede zaštite od požara za daljnji rad, dužan je o tome pismeno izvjestiti ***Ravnatelja***.

Svaki radnik dužan je odmah prijaviti ***Odgovornoj osobi za zaštitu od požara*** svaki veći poremećaj ili uočenu opasnost ili nastanak požara

**Članak 75.**

Prilikom obavljanja nadzora nad provedbom mjera zaštite od požara utvrđenih zakonom, podzakonskim aktima, ovim Pravilnikom i uputama, ***Odgovorna osoba za zaštitu od požara*** ima pravo:

‑ udaljiti radnika s radnog mjesta ako svojim postupkom neposredno ugrožava sigurnost imovine (unosi otvorenu vatru u požarno ili eksplozivno ugrožen prostor, obavlja zavarivanje u ugroženom prostoru bez dozvole ili dodatnih mjera sigurnosti i sl.), te o tom izvijestiti ***Ravnatelja***;

- narediti prekid obavljanja svakog posla ili radnje kojom se neposredno ugrožava sigurnost imovine ili život i zdravlje radnika i osoba;

‑ obaviti provjeru znanja radnika glede rukovanja s aparatima i opremom za gašenje požara, a onog koji pokaže nepoznavanje uputiti na dodatnu obuku;

‑ utvrđeno neprovođenje propisanih mjera zaštite od požara prijaviti ***Ravnatelju***.

**Članak 76.**

***Odgovorna osoba za zaštitu od požara*** obavlja sljedeće poslove u smislu unutarnje kontrole:

‑ kontrolu provedbe internih pravilnika i općih akata te uputa za siguran rad (zaštita od požara);

‑ kontrolu kretanja, zadržavanja i rada pojedinaca i vanjskih izvođača radova, te izdavanje potrebnih dozvola za kretanje i rad u ugroženim prostorima;

‑ kontrolu izvršenih rekonstrukcija ili adaptacija u građevinama glede provođenja mjera zaštite od požara;

‑ sudjeluje u kupovini i razmještaju opreme i sredstava za dojavu i gašenje požara koja se nabavlja za ***OSNOVNU ŠKOLU IVAN GORAN KOVAČIĆ ŠTITAR***;

‑ kontrolu provođenja mjera zaštite od požara na radnim mjestima;

‑ prati primjenu propisa i normi iz područja zaštite od požara te sudjeluje u izradi novih ili predlaganju promjena postojećih;

‑ surađuje u izradi akata, uputa, projekata iz područja zaštite od požara;

- vodi brigu o servisiranju i ispitivanju uređaja i sredstava za gašenje požara;

- čuva propisanu tehničku i drugu dokumentaciju, te vodi propisane evidencije.

 **2. Obveze *Ravnatelja***

**Članak 77.**

***Ravnatelj*** je obvezan osigurati provođenje mjera zaštite od požara, posebno u svrhu odobravanja novčanih sredstava za zaštitu od požara u okviru godišnjeg plana rada za tekuće održavanje, dok je za veće investicije (rekonstrucije, dogradnju i izgradnju) u svrhu odobravanja novčanih sredstava za zaštitu od požara odgovorna je Županija Vukovarsko-srijemska.

***Ravnatelj*** je obvezan osigurati sredstva i opremu za zaštitu od požara i novčana sredstva za provođenje propisanih i zapovjednih mjera zaštite od požara.

Prema potrebi a najmanje dvaput godišnje razmatra stanje zaštite od požara u ***OSNOVNOJ ŠKOLI IVAN GORAN KOVAČIĆ ŠTITAR.***

**3. Obveze *Neposrednih rukovoditelja***

**Članak 78.**

***Neposredni rukovoditelji*** (u daljem tekstu: ***Voditelji***) odgovorni su da se prije početka i za vrijeme izvršenja radnih zadataka provodi mjere zaštite od požara i eksplozije.

**Članak 79.**

***Voditelji*** obavljaju kontrolu i nadzor glede primjene propisnih i naređenih mjera zaštite od požara na radnim mjestima i prostorima građevine za koje su zaduženi. Ako su uočeni veći nedostaci, sastavlja se pismeni prijedlog i određuju se rokovi za njihovo otklanjanje.

Za nesmetan pristup vatrogasnoj opremi i sredstvima za gašenje požara odgovorni su ***Voditelji***.

**Članak 80.**

***Voditelji*** su dužni upoznati svakog radnika prije rasporeda za samostalno obavljanje poslova i ranih zadataka s opasnostima od požara i eksplozije, te mjerama zaštite na tom radnom mjestu ili tehnološkom procesu.

Svakog radnika nakon premještaja s jednog na drugo radno mjesto, te nakon izmjene tehnološkog procesa i radnog postupka, ***Voditelji*** moraju upoznati s opasnostima od požara i eksplozije i provedbom odgovarajućih mjera zaštite.

***Voditelji***su odgovorni da na radnim mjestima gdje postoje opasnosti za nastanak i širenje požara rade radnici koji su stručno osposobljeni za takve poslove i koji su osposobljeni iz područja zaštite od požara.

**Članak 81.**

Posebne dužnosti ***Voditelja***su:

- udaljiti svakog radnika koji pri obavljanju poslova ne provodi i ne primjenjuje mjere zaštite od požara;

- nakon završetka rada, prije odlaska iz radnih prostora, provjeriti da li su poduzete potrebne mjere zaštite od požara;

- prekinuti rad na radnom mjestu ili tehnološkom procesu, sredstvu rada i u radnoj okolini ako utvrdi da postoji izravna opasnost za nastanak i širenje požara ili se poslovi i radni postupci izvode na način suprotan pravilima zaštite od požara;

**-** uslučaju neizravne opasnosti za nastanak požara, s ***Odgovornom osobom za zaštitu od požara*** dogovoriti otklanjanje opasnosti odnosno nedostataka, ili ako se to ne može, dogovoriti se o privremenom prekidu rada dok te opasnosti postoje;

- izvjestiti ***Odgovornu osobu za zaštitu od požara*** o svakom nastalom požaru ili mogućoj opasnosti za nastanak i širenje požara;

- u slučaju neizvršavanja obveza u primjeni i provedbi mjera zaštite od požara pokreće stegovni postupak za utvrđivanje povrede radne dužnosti protiv radnika koji tu obvezu ne izvršava na svom radnom mjestu ili radnoj prostoriji.

**4. Obveze radnika u provedbi mjera zaštite od požara**

**Članak 82.**

Obveze radnika u provedbi mjera zaštite od požara i eksplozija su:

‑ poduzimati, provoditi i pridržavati se propisanih mjera zaštite od požara na radnom mjestu i u radnom prostoru;

‑ upoznati se s odredbama ovog Pravilnika prije stupanja na rad i samostalnog obavljanja poslova na radnom mjestu;

‑ prije rasporeda na drugo radno mjesto upoznati se s propisanim i drugim mjerama zaštite od požara u svezi s novim poslovima na tom radnom mjestu;

‑ tijekom rada i nakon završetka radnog vremena, stalno pratiti rad, funkcioniranje i ispravnost strojeva, uređaja, instalacija i drugih sredstava u radnom prostoru i svaki kvar ili neispravnost, koja bi mogla biti uzrokom nastanka požara, odmah prijaviti ***Odgovornoj osobi za zaštitu od požara***;

‑ držati se oznaka, upozorenja i naputaka za zaštitu od požara koje su postavljene na radnom mjestu i u radnom prostoru ***OSNOVNE ŠKOLE IVAN GORAN KOVAČIĆ ŠTITAR***;

‑ pri obavljanju posla i rukovanju s opasnim tvarima (zapaljive, korozivne, otrovne i sl.) spriječiti njihovo prolijevanje, curenje, prosipanje i istjecanje po radnim površinama;

‑ brinuti se da na svom radnom mjestu pristup bude slobodan i moguć, kako bi se nesmetano koristila oprema i sredstva za gašenje požara i otklonile posljedice;

‑ odbiti rad na radnom mjestu s povećanim opasnostima od požara i eksplozije ako nisu osigurane mjere za zaštitu od požara i eksplozije;

‑ aktivno sudjelovati u gašenju požara na građevinama i njihovim dijelovima u ***OSNOVNOJ ŠKOLI IVAN GORAN KOVAČIĆ ŠTITAR***;

‑ čuvati i pažljivo se odnositi prema opremi i sredstvima za gašenje požara, te prema oznakama sigurnosti ovješenim i naljepljenim u prostorima ***OSNOVNE ŠKOLE IVAN GORAN KOVAČIĆ ŠTITAR***.

**5. Odgovornost zbog nepoštovanja propisanih i naređenih mjera zaštite od požara**

**Članak 83.**

Za neosiguravanje novčanih sredstava za provođenje zakonom i podzakonskim aktima propisanih, naređenih, te ovim Pravilnikom određenih mjera zaštite od požara i eksplozije odgovoran je ***Ravnatelj***.

***Neposredni rukovoditelji*** (svaki u svom djelokrugu rada) i ***Odgovorna osoba za zaštitu od požara*** su odgovorni za posljedice koje proizlaze iz obavljanja poslova na radnim mjestima, a na kojima nisu poduzete Zakonom i podzakonskim aktima propisane, naređene ili priznate mjere zaštite od požara.

Za provedbe obveza iz područja zaštite od požara, postupak za utvrđivanje odgovornosti i izricanje mjera za ***Neposredne rukovoditelje*** i ***Odgovornu osobu za zaštitu od požara*** isti je kao za radnike na pojedinim radnim mjestima u djelokrugu njegove radne prostorije, pogona ili dijela procesa.

**Članak 84.**

***Ravnatelj,*** ***Neposredni rukovoditelji*** i ***Odgovorna osoba za zaštitu od požara*** čine lakšu povredu radne obveze iz zaštite od požara i eksplozija u slučajevima neizvršavanja obveza koje su propisane za sve radnike i kada ne obavljaju svoje posebne poslove iz područja zaštite od požara, pa zbog toga može nastati ili je nastala manja materijalna šteta na imovini.

***Ravnatelj,*** ***Neposredni rukovoditelji*** i ***Odgovorna osoba za zaštitu od požara*** čine težu povredu obveza iz zaštite od požara u slučajevima neizvršavanja obveza iz zaštite od požara koje su propisane za sve radnike i kada ne obavljaju svoje posebne poslove iz zaštite od požara, pa je zbog toga nastupila veća materijalna šteta za imovinu i lakše li teže tjelesne ozljede djelatnika.

**Članak 85.**

Lakše povrede radne obveze iz područja zaštite od požara i eksplozija su:

‑ ne sudjelovati u gašenju požara i sprečavanju širenja požara ako su njime nastale manje materijalne štete nakon požara;

‑ nemarno ili nesavjesno obavljati obveze u svezi sa zaštitom od požara, ako nije izazvan požar ili eksplozija, ili je nastala manja materijalna šteta;

‑ neprijaviti ***Odgovornoj osobi za zaštitu od požara*** pojavu koja može prouzročiti nastanak požara ili eksplozije;

‑ nemarno ili nesavjesno ponašati se prema opremi i sredstvima za gašenje požara;

‑ odbiti rad duži od radnog vremena u slučaju kada se to iz preventivnih razloga zaštite od požara zahtijeva;

‑ raditi na radnom mjestu s povećanim opasnostima od požara i eksplozije unatoč spoznaji da nisu osigurane mjere zaštite od požara.

**Članak 86.**

Teže povrede radne obveze iz područja zaštite od požara i eksplozija su:

‑ ne sudjelovati u gašenju požara i sprečavanju nastanka širenja požara ako su nastale veće štete nakon požara, odnosno ako su uzrokovane lakše posljedice po zdravlje i život radnika i/ili imovinu;

- nemarno ili nesavjesno obavljati radne obveze iz zaštite od požara čijim postupkom je uzrokovan požar ili eksplozija pa je došlo do lakše posljedice po radnike i/ili imovinu;

‑ raditi na radnom mjestu s povećanim opasnostima od požara i eksplozije unatoč spoznaji da nisu osigurane mjere zaštite od požara, zbog čega je nastupila lakša posljedica za život i zdravlje radnika i/ili imovinu;

‑ neopravdano odbiti izvršiti pojedine odluke, instrukcije i naputke iz zaštite od požara koje je donio ***Odgovorna osoba za zaštitu od požara***, a zbog čega je došlo do požara i eksplozije s lakšim posljedicama po život i zdravlje radnika i/ili imovinu;

‑ ne prijaviti ***Odgovornoj osobi za zaštitu od požara*** pojavu (kvar i sl.) koja može prouzročiti požar ili eksploziju, ako je time nastala lakša posljedica za život i zdravlje radnika i/ili imovinu;

‑ ne držati se propisa i pravila iz zaštite od požara na radnim mjestima s povećanim opasnostima od požara, sukladno ovom Pravilniku o zaštiti od požara ako je time učinjena lakša posljedica za život i zdravlje radnika i/ili imovinu;

‑ odbiti rad duži od punog radnog vremena u slučaju nastanka i gašenja požara ili u slučaju spašavanja imovine nakon gašenja požara ako je time nastala lakša posljedica za život i zdravlje radnika i/ili imovinu.

**Članak 87.**

Zbog povreda radne obveze iz zaštite od požara provodi se stegovni postupak.

**V/ OSPOSOBLJAVANJE RADNIKA IZ ZAŠTITE OD POŽARA I UPOZNAVANJE S OPASNOSTIMA NA RADNOM MJESTU**

 **1. Osposobljavanje radnika**

**Članak 88.**

Svi radnici ***OSNOVNE ŠKOLE IVAN GORAN KOVAČIĆ ŠTITAR*** moraju biti osposobljeni za provedbu preventivnih mjera zaštite od požara, gašenje požara, spašavanje radnika, ostalih osoba i imovine ugroženih požarom sukladno Pravilniku o programu i načinu osposobljavanja pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom (Narodne novine broj 61/94.).

**Članak 89.**

Svaki radnik prije rasporeda na radno mjesto mora proći osnovno osposobljavanje u trajanju od minimalno 8 školskih sati na način i po programu utvrđenom Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom (Narodne novine broj 61/94.).

Osposobljavanje radnika povjerava se onoj pravnoj osobi koja ispunjava uvjete za osposobljavanje i koja ima suglasnost Ministarstva unutarnjih poslova za obavljanje tih poslova.

**Članak 90.**

Radnici koji uspješno polože teoretski i praktični dio osnovnog programa osposobljavanja iz prethodnog članka ovoga Pravilnika izdaje se uvjerenje o osposobljenosti čiji je oblik i sadržaj propisan Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom (Narodne novine broj 61/94).

Uvjerenja o osposobljenosti radnika čuvaju se u dosijeu radnika.

 **2. Upoznavanje radnika s opasnostima na radnom mjestu**

**Članak 91.**

Svakog radnika koji prvi put dolazi na radno mjesto, ***Odgovorna osoba za zaštitu od požara*** je dužna upoznati s opasnostima glede nastanka požara i eksplozije na tom radnom mjestu i u njegovoj okolini te s poduzimanjem mjera zaštite kako ne bi nastao požar i eksplozija.

O upoznavanju radnika s opasnostima glede nastanka požara i eksplozije na radnom mjestu i u njegovoj okolini te s poduzimanjem mjera zaštite kako ne bi nastao požar i eksplozija vodi se evidencija.

**Članak 92.**

U slučaju premještaja radnika s jednog mjesta na drugo radno mjesto na kojemu su opasnosti i mjere zaštite od požara različite od prethodnog, s neposrednim opasnostima i mjerama zaštite od požara koje mora provoditi na tom novom radnom mjestu, dužna ga je upoznati ***Odgovorna osoba za zaštitu od požara***.

O upoznavanju radnika s opasnostima glede nastanka požara i eksplozije na novom radnom mjestu i u njegovoj okolini te s poduzimanjem mjera zaštite kako ne bi nastao požar i eksplozija vodi se evidencija.

**3. Upoznavanje radnika za rukovanje priručnom opremom i sredstvima za dojavu i gašenje početnih požara**

**Članak 93.**

Svaki radnik na svom radnom mjestu mora biti upoznat s korištenjem priručne opreme za gašenje požara, te sredstvima za dojavu i gašenje početnih požara.

Osnovu korištenja opreme dobiva kroz osposobljavanje sukladno Pravilnikom o programu i načinu osposobljavanja pučanstva za provedbu preventivnih mjera zaštite od požara, gašenja požara i spašavanje ljudi i imovine ugroženih požarom (Narodne novine broj 61/94.).

Na radnom mjestu s korištenjem priručne opreme za gašenje požara, te sredstvima za dojavu i gašenje početnih požara upoznaje ga ***Odgovorna osoba za zaštitu od požara.***

**Članak 94.**

Periodičnu provjeru radnika na radnom mjestu o korištenju priručne opreme za gašenje požara, te sredstvima za dojavu i gašenje početnih požara provjerava ***Odgovorna osoba za zaštitu od požara.***

U slučaju nepoznavanja korištenja priručne opreme za gašenje požara, te sredstvima za dojavu i gašenje početnih požara na radnom mjestu, radnika de upućuje na dodatnu ili ponovljenu obuku.

**VI/ SLUŽBE I OSOBE ZADUŽENE ZA ODRŽAVANJE U ISPRAVNOM STANJU OPREME I SREDSTAVA ZA DOJAVU I GAŠENJE POŽARA**

**Članak 95.**

U ***OSNOVNOJ ŠKOLI IVAN GORAN KOVAČIĆ ŠTITAR*** je postavljena slijedeća vatrogasna oprema i sredstva za gašenje požara:

- vatrogasni aparati (broj, vrsta i raspored vatrogasnih aparata po prostorijama, tj. građevini, daje se u Prilogu broj II, koji je sastavni dio ovog Pravilnika),

- sustava za dojavu zapaljivih plinova i para.

**Članak 96.**

Obavljanje kontrole ispravnosti opreme i sredstava za dojavu i gašenje požara obavljaju:

- ***Odgovorna osoba za zaštitu od požara,***

- ***Domar,***

- ***Neposredni rukovoditelji***.

Navedeni radnici provode kontrolu ispravnosti opreme i sredstava za dojavu i gašenje požara na način i prema uvjetima propisanih ovim Pravilnikom.

**Članak 97.**

***Odgovorna osoba za zaštitu od požara*** u sklopu kontrole ispravnosti opreme i sredstava za dojavu i gašenje požara obavljaju sljedeće poslove:

- kontrolira ispravnost vatrogasnih sredstava i opreme za dojavu i gašenje požara, te opreme za spašavanje i evakuaciju;

- kontrolu rasporeda i ispravnosti sredstava i opreme za gašenje po pogonima i drugim radnim i pomoćnim prostorijama;

- kontrolu načina skladištenja i odlaganja materijala i roba na prostorima na kojima su smještene naprave za gašenje (ručni i prijenosni vatrogasni aparati, hidranti i sl.).

**Članak 98.**

***Neposredni rukovoditelji*** obavljaju kontrolu ispravnosti opreme i sredstava za dojavu i gašenje požara nužnih za siguran proces rada.

***Neposredni rukovoditelj***, prije preuzimanja smjene, obvezan je vizualno pregledati sve uređaje i opremu za dojavu i gašenje požara.

Utvrđene nedostatke na navedenoj opremi obavezan je prijaviti ***Odgovornoj osobi za zaštitu od požara*** koji mora osigurati otklanjanje u najkraćem roku.

**Članak 99.**

Ako ***Odgovorna osoba za zaštitu od požara*** ili ***Neposredni rukovoditelj*** utvrde da postoje ozbiljni nedostaci za siguran tijek rada i procesa rada glede ispravnosti uređaja i opreme za dojavu i gašenje požara imaju pravo prekinuti rad i proces rada.

U slučaju prekida procesa rada iz razloga navedenih u prethodnom stavku, dužan je o tome obavijestiti ***Ravnatelja***.

**1. Vatrogasni aparati**

**Članak 100.**

Održavanje ručnih i prijevoznih vatrogasnih aparata obuhvaća redovni pregled i periodični pregled.

**Članak 101.**

Redovni pregled očevidom ručnih i prijevoznih vatrogasnih aparata obavlja ***Domar.***

Redovni pregled ručnih i prijevoznih vatrogasnih aparata obavljaju se najmanje jednom svaka tri mjeseca.

Redovni pregledi ručnih i prijevoznih vatrogasnih aparata u navedenim rokovima provode se sukladno članku 6. Pravilnika o vatrogasnim aparatima (Narodne novine broj 101/11).

O izvršenim redovnim pregledima ručnih i prijevoznih vatrogasnih aparata ***Domar*** vodi upisnik.

Obrazac upisnika o redovnim pregledima ručnih i prijevoznih aparata daje se u Prilogu broj III, koji je sastavni dio ovog Pravilnika, a vodi se zasebno.

**Članak 102.**

Periodični pregled ručnih i prijevoznih vatrogasnih aparata obavlja pravna osoba, fizička osoba obrtnik ili stručna služba koji posjeduju ovlaštenje proizvođača ili ovlaštenog zastupnika vatrogasnih aparata za obavljanje poslova održavanja vatrogasnih aparata.

Periodični pregled ručnih i prijevoznih aparata obavlja se najmanje jednom u godini dana.

Sadržaj periodičnog pregleda ručnih i prijevoznih vatrogasnih aparata, ovisno o vrsti aparata, vrši se sukladno članku 10. Pravilnika o vatrogasnim aparatima (Narodne novine broj 101/11).

***Odgovorna osoba za zaštitu od požara*** je odgovoran da vatrogasni aparati budu pregledani i nakon pregleda označeni odgovarajućim naljepnicama na način kako je to predviđeno citiranim Pravilnikom iz prethodnog stavka.

O izvršenim periodičnim pregledima ručnih i prijevoznih vatrogasnih aparata serviser vatrogasnih aparata vodi evidenciju sukladno članku 10. Pravilnika o vatrogasnim aparatima (Narodne novine broj 101/11).

**2. Sustav za detekciju prisutnosti zapaljivih plinova**

**Članak 103.**

Sustav za detekciju prisutnosti zapaljivih plinova je skup elemenata, funkcionalno povezanih i neprenosivih koji se koriste za detekciju prisutnosti zapaljivih plinova.

Sustav za detekciju prisutnosti zapaljivih plinova ispituje se kao - prvo ispitivanje prije tehničkog pregleda novoizgrađenog objekta, odnosno poslije izvršene rekonstrukcije sustava, kao - periodično ispitivanje kada se provjerava ispravnost sustava u propisanim vremenskim razmacima.

Sustav za detekciju prisutnosti zapaljivih plinova mora se izgraditi prema odobrenoj projektno-tehničkoj dokumentaciji na predviđene mjere zaštite od požara, sukladno važećim propisima.

Prvo i periodično ispitivanje sustava mogu izvršiti pravne osobe koje su za to registrirane i posjeduju ovlaštenje izdano od Ministarstva unutarnjih poslova.

**Članak 104.**

Kontrola sustava za detekciju prisutnosti zapaljivih plinova po ovlaštenoj pravnoj osobi obavlja se najmanje jedamput godišnje sukladno Zakonu o zaštiti od požara (Narodne novine broj 92/10).

**Članak 105.**

Za vrijeme ispitivanja ispravnosti sustava za detekciju prisutnosti zapaljivih plinova vodi se zapisnik u koji se unose sve radnje koje se obavljaju tijekom ispitivanja. Na kraju zapisnika daje se zaključak o ispravnosti sustava za detekciju prisutnosti zapaljivih plinova.

**VII/ USTROJSTVO MOTRENJA, JAVLJANJA I UZBUNJIVANJA**

 **1. Motrenje**

**Članak 106.**

Svi radnici u sklopu radnih zadataka zaduženi su u svom djelokrugu i za motrenje pojave požara.

Svaki radnik dužan je odmah prijaviti ***Odgovornoj osobi za zaštitu od požara*** svaki veći poremećaj ili uočenu opasnost od požara.

***Odgovorna osoba za zaštitu od požara*** obilazi prostore ***OSNOVNE ŠKOLE IVAN GORAN KOVAČIĆ ŠTITAR*** u svrhu preventivnih poslova zaštite od požara, kontrole, nadzora i motrenja.

**2. Javljanje**

**Članak 107.**

O nastanku požara u prostorima ***OSNOVNE ŠKOLE IVAN GORAN KOVAČIĆ ŠTITAR*** javljanje se ostvaruje telefonom i/ili mobilnim telefonima:

- izravno vatrogasnoj postrojbi na broj **193**, Državnoj upravi za zaštitu i spašavanje na broj **112** i/ili Policiji na broj **192**,

- ***Odgovornoj osobi za zaštitu od požara,***

*-* ***Tajniku*,**

- ***Ravnatelju,***

Svi radnici ***OSNOVNE ŠKOLE IVAN GORAN KOVAČIĆ ŠTITAR*** ili druge osobe koje primijete neposrednu opasnost od nastanka požara ili požar u prostoru ili u neposrednoj blizini građevine ***OSNOVNE ŠKOLE IVAN GORAN KOVAČIĆ ŠTITAR***, dužni su bez odgode i bez obzira na veličinu požara odmah izravno ili telefonom obavijestiti ***Odgovornu osobu za zaštitu od požara, Tajnika i Ravnatelja,*** a oni po potrebi vatrogasnu postrojbu na telefon **193,** Državnu upravu za zaštitu i spašavanje na telefon broj **112** i/ili Policiju na telefon broj **192.**

Ukoliko ne mogu obavijestiti ***Odgovornu osobu za zaštitu od požara,*** ***Tajnika i Ravnatelja,*** dužni su sami obavijestiti gore navede službe.

**Članak 108.**

Prilikom dojave požara telefonom moraju se dati sljedeći minimalni podaci:

‑ što se dogodilo,

- gdje se dogodilo,

‑ ima li povrijeđenih,

‑ tko javlja,

‑ broj telefona/mobitela dojavitelja,

- što je događajem ugroženo.

**3. Uzbunjivanje**

**Članak 109.**

Uzbunjivanje radnika u ***OSNOVNOJ ŠKOLI IVAN GORAN KOVAČIĆ ŠTITAR*** obavlja se u slučaju iznenadnog događaja (potres, požar, eksplozija i dr.) ili ratnih djelovanja.

U slučaju bilo kojeg iznenadnog događaja uzbunu treba prema propisanim znakovima za uzbunjivanje u Republici Hrvatskoj.

Zapovijed za uzbunjivanje daje, u pravilu, ***Ravnatelj*** i/ili osobe osposobljene za rukovođenje evakuacijom i spašavanjem.

U građevinama na vidnim mjestima obvezno je postaviti jedinstveni plakat s prikazom grafičkih znakova za uzbunjivanje, sukladno Uredbi o jedinstvenim znakovima za uzbunjivanje (Narodne novine broj 13/06).

Uzbunjivanje se vrši telefonom, mobilnim telefonima i govorom, sirenom.

**Članak 110.**

Radnici i druge osobe koje su zatečene u prostorijama i prostorima gdje je nastao požar, dužni su bez panike napustiti navedene prostore.

Radnik ili osoba koja zadnja napušta prostoriju dužna je zatvoriti sve otvore (prozore i vrata) i na glavnoj sklopki građevine (požarnog sektora) isključiti električnu energiju.

 **4. Čuvarska služba**

**Članak 111.**

Građevine i prostore ***OSNOVNE ŠKOLE IVAN GORAN KOVAČIĆ ŠTITAR*** u radnom vremenu čuvaju, obilaze i nadziru radnici ***OSNOVNE ŠKOLE IVAN GORAN KOVAČIĆ ŠTITAR.***

**VIII/ DUŽNOSTI RADNIKA U SLUČAJU NASTANKA POŽARA**

**Članak 112.**

Svaki radnik koji primijeti neposrednu opasnost od nastanka požara ili požar odmah će sukladno svojim psihofizičkim sposobnostima pristupiti otklanjanju opasnosti, odnosno gašenju požara, vodeći pri tome računa da ne dovede u opasnost sebe ili drugu osobu.

Ukoliko radnik nije uspio otkloniti opasnosti, odnosno ugasiti požar, odnosno ukoliko radnik to ne može učiniti sam, dužan je odmah obavijestiti ostale radnike, te obavijestiti Državnu upravu za zaštitu i spašavanje, najbližu vatrogasnu postrojbu ili policiju.

Prilikom dojave o nastalom požaru treba govoriti polagano i razgovjetno, te dati slijedeće podatke:

‑ što se dogodilo,

- gdje se dogodilo (lokacija, blizina većeg mjesta, grada, općine),

‑ ima li povrijeđenih,

‑ tko javlja (ime i prezime dojavitelja),

‑ broj telefona/mobitela dojavitelja,

- što je događajem ugroženo:

- osobe, životinje, imovina ...,

- infrastruktura (plinovod, benzinska postaja, industrijsko postrojenje ...),

- parkovi (nacionalni park, park prirode ...);

- sačekati povratna pitanja dežurnog osoblja (ima li još pitanja i potvrdu završetka razgovora).

**Članak 113.**

Prije napuštanja radnih prostorija i početka gašenja požara svaki radnik na svom radnom mjestu mora:

‑ spriječiti nastanak panike prilikom izlaska,

‑ isključiti električnu struju,

‑ zatvoriti prozore i vrata (spriječiti dotok kisika).

**Članak 114.**

Nakon završetka akcije gašenja požara ***Odgovorna osoba za zaštitu od požara*** zajedno s voditeljem akcije gašenja dužan je:

‑ na mjestu požara osigurati dežurstvo u potrebnom vremenskom trajanju radi sprečavanja ponovnog požara,

‑ osigurati dežurstvo na mjestu požara do dana, ako je požar ugašen tijekom noći,

‑ dežurnom tijekom dežurstva osigurati potrebnu vatrogasnu opremu i sredstva za gašenje požara.

**Članak 115.**

Upotrebljenu opremu i uređaje za gašenje požara potrebno je odmah dovesti u ispravno stanje i spremiti na određena mjesta.

**IX/ PRIJELAZNE I ZAVRŠNE ODREDBE**

**Članak 116.**

Odgovornost radnika ne može se isključiti za obveze u primjeni i provedbi zaštite od požara u ***OSNOVNOJ ŠKOLI IVAN GORAN KOVAČIĆ ŠTITAR*** a koje su utvrđene ovim Pravilnikom.

**Članak 117.**

U slučaju nesuglasja u provedbi ovog Pravilnika pravo tumačenja ima Školski odbor.

**Članak 118.**

Izmjene i dopune ovog Pravilnika donose se na način propisan za njegovo donošenje.

**Članak 119.**

Ovaj Pravilnik stupa na snagu nakon objave na oglasnom mjestu ***OSNOVNE ŠKOLE IVAN GORAN KOVAČIĆ ŠTITAR.***

**Članak 120.**

Donošenjem ovoga Pravilnika prestaju vrijediti odredbe Pravilnika o zaštiti od požara koji je donesen 15.03.1996. godine.

U Štitaru, 12.6.2013.godine

***PREDSJEDNIK ŠKOLSKOG ODBORA***:

Kruno ***Šarić***

\_\_\_\_\_\_\_\_\_\_\_\_\_\_\_\_\_\_\_\_\_\_\_

Ovaj Pravilnik zaštite od požara objavljen je na oglasnom mjestu ***OSNOVNE ŠKOLE IVAN GORAN KOVAČIĆ ŠTITAR, Štitar, Školska 23*** dana 12.6.2013 godine i stupio je na snagu dana 21.06.2013. godine.

**P R I L O Z I**

PRILOG I ‑ RJEŠENJE O RAZVRSTAVANJU

 U KATEGORIJU UGROŽENOSTI OD POŽARA

PRILOG II - RASPORED VATROGASNIH APARATA

PRILOG III ‑ PLAN I PROGRAM REDOVITIH PREGLEDA

VATROGASNIH APARATA

PRILOG IV - DRUGI PROVEDBENI PLANOVI ŽAŠTITE OD POŽARA

(Plan evakuacije)

**Prilog I - RJEŠENJE O RAZVRSTAVANJU U KATEGORIJU UGROŽENOSTI OD POŽARA**

**Prilog II - RASPORED RUČNIH I PRIJEVOZNIH VATROGASNIH APARATA**

|  |  |  |  |  |  |
| --- | --- | --- | --- | --- | --- |
| ***Građevina******(prostor)*** | Prostorija | ***Klasa požara******(A, B, C, D)*** | ***Požarno******opterećenje*** | ***Površina******prostorije*** | ***Broj vatrogasnih aparata*** |
| ***(GJ/m2)*** | ***(m2)*** | S-6 | S-9 | S-12 | S-50 | S-100 | CO2-3 | CO2-5 | CO2-10 | CO2-30 |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |

**Prilog III - PLAN I PROGRAM REDOVITIH PREGLEDA**

# RUČNIH I PRIJEVOZNIH VATROGASNIH APARATA

|  |  |
| --- | --- |
| ***Građevina, prostorija i/ili prostor smještaja******aparata, tipa aparata i rok pregleda*** | ***Činjenica koja se utvrđuje redovnim pregledom*** |
| ***Prostorija******(prostor)*** | ***Tip aparata******i tvor. broj*** | ***Datum redovnog pregleda*** | ***Datum periodičnog pregleda*** | ***Naziv servisera*** | ***Serijski broj evidencijske naljepnice*** | ***Označenost, uočljivost i dostupnost aparata*** | ***Opće*** ***stanje*** ***aparata*** | ***Kompletnost******aparata*** | ***Stanje plombe zatvarača, odnosno, ventila*** | ***Druge radnje*** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

 Voditelj upisnika:

 \_\_\_\_\_\_\_\_\_\_\_\_\_\_\_\_\_\_\_\_\_\_

**Prilog IV – DRUGI PROVEDBENI PLANOVI ZAŠTITE OD POŽARA**

(Plan evakuacije)